 ڪراچي (ويب ڊيسڪ) شوبز انڊسٽري جي مشهور اداڪار فيروز خان ويڊيو ايپليڪيشن ٽڪ ٽاڪ کي ڪينسر قرار ڏئي ڇڏيو. پاڪستان فلم ۽ ڊراما انڊسٽري جي مشهور اداڪار فيروز خان چيو آهي ته آئون ٻيهر چئي رهيو آهيان ته ٽڪ ٽاڪ معاشري ۽ نوجوانن لاءِ ڪينسر آهي. سماجي رابطن جي ويب سائيٽ ٽوئيٽر تي اداڪار فيروز خان قائد اعظم جي مزار تي ڊانس ڪندڙ نوجوان ڇوڪري ۽ قبرستان ۾ قبر تي سمهي وڊيو ٺاهيندڙ ڇوڪري جي تصوير به شيئر ڪئي.  واضح رهي ته قائد اعظم جي مزار تي ڊانس ڪندڙ ڇوڪري جي وڊيو کان پوءِ هڪ ٻي عورت جي وڊيو به سامهون آئي ئي جنهن ۾ عورت کي قبرستان ۾ وڊيو ٺاهيندي ڏسي سگھجي ٿو، سوشل ميڊيا واهپيدارن سان گڏ اداڪار فيروز خان به ٽڪ ٽاڪ وڊيوز تي سخت تنقيد ڪئي آهي.